b'\n_START_ARTICLE_\nKatafraktarios (vzhodnorimska voja\xc5\xa1ka enota)\n_START_PARAGRAPH_\nKatafrakti (Katafraktarioi) so bili elitni konjeni\xc5\xa1ki voj\xc5\xa1\xc4\x8daki, ki jih je rimski imperij uvedel v 2. in 3. stoletju po vzoru istoimenskih perzijskih katafraktov.\n_START_SECTION_\nZgodovina\n_START_PARAGRAPH_\nV obdobju vzhodnega rimskega imperija so katafraktarii, te\xc5\xbeki konjeniki v lamelarnem oklepu, postali glavna izmed udarnih enot pozne rimske vojske, ki je pogosto odlo\xc4\x8dala potek bitke. Razcvet je vlaganje v poklicno vojsko ali tagmo, ki je temeljila na te\xc5\xbeki konjenici doseglo v 7. in 8. stoletju po zatonu legijskega sistema v vzhodnorimski vojski. Od 6. do 7. stoletja so katafrakte uporabljali predvsem v boju proti Perzijcem, ki so tudi sami v boju uporabljali podobne konjeni\xc5\xa1ke enote._NEWLINE_Vzhodnorimski katafrakti so do leta 1204 ostali presti\xc5\xbena in spo\xc5\xa1tovana voja\xc5\xa1ka enota, ki se je izkazovala tudi proti zahodnoevropskim fevdalnim vitezom v bitki pri Sirmiju leta 1167, ko so katafraktarii v bli\xc5\xbenjem boju porazili \xc5\xa1tevil\xc4\x8dnej\xc5\xa1o mad\xc5\xbearsko fevdalno konjenico. Enota je bila po kri\xc5\xbearskem izropanju Konstantinopla v zgodnjem 13. stoletju opu\xc5\xa1\xc4\x8dena, saj profesionalne vojske imperij ve\xc4\x8d ni mogel financirati.'